海倫又變「孤兒仔」 一項數據差得可憐
2024年04月21日 21:01
東網電視
更多新聞短片
海倫(白衫)近5仗都食白果。(Getty Images)
曼聯前鋒海倫曾於今年1月至2月連續6場入波,但其後不幸受傷,呢位丹麥國腳復出之後,又打回原形,近5仗以正選上陣都食白果,而且合共只有1次射門中目標,實在差得可憐。
根據統計,海倫傷愈復出之後,為曼聯踢5場比賽,冇1場可以射門多過2次,近2場對利物浦、般尼茅夫,更加係0射門。有分析指海倫傷之所以踢到隱形,係由於隊友支援不足,令佢變成「孤兒仔」。
睇番海倫今季13個入波,只有6球來自隊友直接助攻,其餘都係靠自己力量,甚至對手犯錯,取得入波,可以話係孤軍作戰。